text: Týski favoritturin kom ikki í finaluna, og mett verður at tað eru stór sannlíkindi fyri, at Kjetil Borch úr Noreg ella føroyingurin Sverri Sandberg Nielsen fara at vinna OL-gull i nátt. Róðurin byrjar klokkan 01.45 føroyska tíð.
text: #000001
text: Tveir rógvarar høvdu betri tíð enn Sverri Sandberg Nielsen í hálvfinaluni. Veddingarfyritøkurnar hava hann sum næststørsta favoritt í finaluni í nátt (Mynd: Rógvi Langgaard)
text: #000002
text: Á sumri 2007 vann Katrin Olsen tvær World Cup-stevnur saman við Juliane Elander Rasmussen. Árið eftir róðu tær í lættvekts dupult-tveyara (double-sculler) á olympisku leikunum í Beijing. Har eydnaðist tað akkurat ikki at rógva seg í A-finaluna - Katrin og Juliane endaðu á fjórða plássi í sínari hálvfinalu, og bert tey bestu trý úr hvøjrari sleppa víðari - men tær vunnu b-finaluna. Tá 30-ára gamla Katrin Olsen var ein slóðbrótari fyri føroyskar rógvarar og íðkarar. Nú stendur ein maður til Miðvági á gáttini til at rógva um OL-heiðursmerki í A-bólkinum í einkult-scullara.Les eisini: Sverri skal rógva OL-finalu í náttMyndir: Her rør Sverri Sandberg Nielsen seg í OL-finalunaÁðrenn leikirnar í Tokyo varð mett, at Kjetil Borch úr Noreg, Oliver Zeidler úr Týsklandi og Sverri Sandberg Nielsen úr Føroyum vóru heiðursmerkjafavorittarnar og ógvuliga javnsettir avbjóðarar til gullið. Hetta eru menninir, sum seinastu trý árini hava vunnið EM-gull: Borch í 2018, Zeidler í 2019 og Sverri í 2020. Norðmaðurin og týskarin vunnu eisini HM sama árið, sum teir vunnu EM - í fjør varð HM, sum skuldi verða í Bled í Slovenia, av ongum orskakað av koronu.Oliver Zeidler varð mettur at vera størsti favoritturin, men 25-ára gamli týskarin er als ikki í finaluni. Hann endaði heilt óvæntað nummar fýra í hálvfinaluriðlinum, ið var seinastu nátt. Zeidler hevur vanliga ávísar trupulleikar, tá tað er vindur, og tað annars er heldur óslætt at rógva og soleiðis var í nátt - til finaluna verður roknað við væl betri rógvilíkindum á Sea Forest Waterway. Alexander Vyazovkin úr Russlandi var 0.60 sekund frammanfyri Zeidler, og harvið kom hann við Sverri, ið aftur var áleið eitt hálvt sekund frammanfyri, og Stefanos Ntouskos úr Grikkalandi, ið tók nógv av bóli við at vinna riðilin rímiliga greitt.GullvónSverra fekk í 2019 HM-silvurheiðursmerki, tá hann endaði nummar tvey - aftanfyri Zeidler og frammanfyri Borch. Hetta var søguligt, tí tað var fyrstu ferð at ein rógvari umboðandi Danmark í singlescullara hjá monnum hevði tryggjað sær heiðursmerki. Í Poznan í oktober endaði Borch aftur nummar trý, tá EM-finalan var á skránni. Hesaferð vann Sverri gull, og aftur endaði Borch nummar trý. 27-ára gamli miðvingurin skal aftur hesaferð royna at halda nú 31-ára gamla norðmannin aftanfyri seg. Borch vann trygt sín riðil frammanfyri Martin úr Kroatia og Griskonis úr Litava, ið eisini komu trygt í finaluna.
text: #000003
text: Heðin Arge og Rógvi Langgaard eru í Tokyo fyri at gera ein dokumentar um Sverra. Teir hava fylgt rógvaranum í nøkur ár - nú stendur hann á gáttini til sín størsta róður nakrantíð, og áhugin fyri honum er stórur. Miðvingurin er eisini ein av størstu donsku gullvónunum í Japan
text: #000004
text: Vinarliga broyt tínar kennifíla - og privatlívsstillingar fyri at síggja hetta innihald
text: #000008
text: U15-genturnar skúgvaðu alla mótstøðu av vegnum
text: #000011